laion/Wikipedia-Exotic huggingface dataset:
שייק דוקורה

שייק עומר דוקורה (בצרפתית: Cheick Oumar Doucouré; נולד ב-8 בינואר 2000 בבמקו שבמאלי) הוא כדורגלן מאלי המשחק בעמדת הקשר האחורי בקבוצת קריסטל פאלאס מהפרמייר ליג ובנבחרת מאלי. דוקורה גדל באקדמיית JMG ובמחלקת הנוער של ריאל במקו. בשנת 2018 עבר ללאנס. ב-27 ביולי 2018 הוא ערך את הופעת הבכורה שלו במועדון, בניצחון 2-0 על אורליאן במסגרת המחזור הראשון בליגת המשנה הצרפתית לעונת 2018/2019. הוא שיחק במועדון במשך ארבע עונות, בהן ערך 117 הופעות ליגה והבקיע חמישה שערים במסגרת ליגת העל הצרפתית וליגת המשנה הצרפתית. ב-11 ביולי 2022 חתם דוקורה על חוזה לחמש עונות בקריסטל פאלאס מהפרמייר ליג. ב-5 באוגוסט ערך את הופעת הבכורה שלו במועדון, בהפסד 2-0 לארסנל במסגרת המחזור הראשון בליגה לעונת 2022/2023. ב-17 בנובמבר 2018 ערך דוקורה את הופעת הבכורה שלו בנבחרת מאלי, בניצחון 0–1 על נבחרת גבון במסגרת מוקדמות גביע אפריקה לאומות 2019. הוא היה חלק מסגל נבחרת מאלי בטורניר גביע אפריקה לאומות 2019, וערך הופעה אחת בטורניר. מדיה וקבצים בנושא שייק דוקורה בוויקישיתוף שייק דוקורה, באתר Transfermarkt שייק דוקורה, באתר Soccerway שייק דוקורה, באתר BDFutbol שייק דוקורה, באתר WorldFootball.net שייק דוקורה, באתר National Football Teams שייק דוקורה, באתר FootballDatabase.eu Crystal Palace sign midfielder Cheick Doucouré from Lens באתר הרשמי של קריסטל פאלאס, 11 ביולי 2022 (באנגלית)
מסגד א-שמעה

מסגד א-שמעה (בערבית: مسجد الشمعة, בתרגום לעברית: "מסגד הנר", קרוי גם מסגד באב א-דארום) הוא מסגד עתיק ברובע זייתון בעזה. מקור שמו אינו ידוע. למסגד אין מינרט. המסגד נבנה ב-8 במרץ 1315, כנראה על ידי המושל הממלוכי של עזה, סנג'ר אל-ג'וואלי, ובמהלך השנים עבר שיפוצים נרחבים. בשנת 1355 ביקר במסגד אבן בטוטה, שכתב עליו כך: "בעזה היה מסגד יפהפה לתפילות יום שישי (המסגד הגדול של עזה), אבל בימים אלה מתנהלות התפילות במסגד שבנה האמיר אל-ג'וואלי. זהו מסגד מהודר, בנוי חזק, והדוכן שלו עשוי שיש לבן." המסגד מוזכר גם בכתביו של חוקר האסלאם א-סכאווי, בן המאה ה-15. בפתח המסגד מוצבת כתובת המפארת את אל-ג'וואלי ואת הסולטאן הממלוכי ששלט באותה תקופה, מוחמד בן קלאוון. כתובת זו הייתה מוצבת במסג'ד אל-חילווה, שנהרס בשנת 1799 במהלך פלישת נפוליאון לעזה, ולאחר מכן הועברה למסגד א-שמעה.
Wait for You

"Wait for You" הוא סינגל של הזמר-יוצר הסקוטי, טום ווקר, שיצא, על ידי חברת התקליטים רלנטלס רקורדס, ב-13 ביוני 2020. השיר נכתב על ידי טום ווקר, קאם בלאקווד (אנ') וג'ואל פוט (אנ'), והופק על ידי קאם בלאקווד. רמיקס לשיר, בשיתוף פעולה עם הזמרת הגרמנייה, זואי ויס, יצא ב-11 בספטמבר 2020. נכון לאוגוסט 2022, השיר הושמע למעלה מ-27 מיליון פעמים בספוטיפיי. הווידאו קליפ של השיר יצא בערוץ היוטיוב של טום ווקר ב-19 ביוני 2020. נכון לאוגוסט 2022, הווידאו קליפ נצפה למעלה מ-2 מיליון פעמים. מידע על הסינגל "Wait for You" באתר מיוזיק בריינז מילות השיר "Wait for You" באתר Genius סרטון השיר "Wait for You" באתר יוטיוב מידע על השיר "Wait for You" באתר iTunes מידע על השיר "Wait for You" באתר ספוטיפיי "Wait for You - Single by Tom Walker". Apple Music. ארכיון מ-2022-07-06. נבדק ב-19 ביוני 2020. {{cite web}}: (עזרה) "Wait for You - Single by Tom Walker & Zoe Wees". Apple Music. ארכיון מ-2021-09-10. נבדק ב-6 בנובמבר 2020. {{cite web}}: (עזרה) Wait for You, 2020-06-11, ארכיון מ-2022-08-05, נבדק ב-2022-08-05 "Tom Walker - Wait for You (Official Video)". ארכיון מ-2022-08-05. נבדק ב-19 ביוני 2020 – via YouTube. {{cite web}}: (עזרה)
אית'ן הורבאט

אית'ן שאה הורבאט (באנגלית: Ethan Shea Horvath; נולד ב-9 ביוני 1995 בהיילנד רנץ' שבקולורדו, ארצות הברית) הוא כדורגלן אמריקאי-הונגרי המשחק בעמדת השוער בקבוצת קארדיף סיטי מהפוטבול ליג צ'מפיונשיפ ובנבחרת ארצות הברית. הורבאט גדל במחלקת הנוער של ריאל קולורדו, ובשנת 2013 עבר למולדה מליגת העל הנורווגית. ב-16 במאי 2015 ערך את הופעת הבכורה שלו בקבוצה הבוגרת של המועדון, כשנכנס כמחליף בתיקו 3-3 נגד סטאבק במסגרת המחזור התשיעי בליגה לעונת 2015. בסך הכל ערך 39 הופעות ליגה במדי המועדון. ב-3 בינואר 2017 חתם הורבאט על חוזה לארבע עונות וחצי בקלאב ברוז' מליגת העל הבלגית. ב-5 במאי ערך את הופעת הבכורה שלו במועדון, בניצחון 1–3 על שרלרואה במסגרת הליגה. בסך הכל ערך 51 הופעות ליגה במדי המועדון. ב-13 ביולי 2021 חתם הורבאט בנוטינגהאם פורסט מהפוטבול ליג צ'מפיונשיפ. ב-15 בספטמבר ערך את הופעת הבכורה שלו במועדון, בהפסד 0–2 למילדסברו במסגרת המחזור השביעי בליגה לעונת 2021/2022. הוא ערך שבע הופעות ליגה בעונה זו, בה העפילה נוטינגהאם פורסט לפרמייר ליג. ב-2 ביולי 2022 הושאל הורבאט למשך עונה אחת ללוטון טאון מהפוטבול ליג צ'מפיונשיפ. ב-30 ביולי ערך את הופעת הבכורה שלו במועדון, בתיקו 0-0 נגד ברמינגהאם סיטי במסגרת המחזור הראשון בליגה לעונת 2022/2023. בחודש יוני 2016 נכלל הורבאט בסגל נבחרת ארצות הברית בטורניר קופה אמריקה 2016. ב-7 באוקטובר 2016 ערך את הופעת הבכורה שלו בנבחרת, בניצחון 0–2 על נבחרת קובה במשחק ידידות. נכלל בסגל נבחרת ארצות הברית לטורניר מונדיאל 2022 ולקופה אמריקה 2024. מולדה אליפות נורווגיה (1): 2014 הגביע הנורווגי (1): 2014 קלאב ברוז' אליפות בלגיה (3): 2017/2018, 2019/2020, 2020/2021 הסופר קאפ הבלגי (1): 2018 נבחרת ארצות הברית ליגת האומות של צפון אמריקה (2): 2019/2020, 2023/2024 מדיה וקבצים בנושא אית'ן הורבאט בוויקישיתוף אית'ן הורבאט, באתר Transfermarkt אית'ן הורבאט, באתר Soccerway אית'ן הורבאט, באתר WorldFootball.net אית'ן הורבאט, באתר National Football Teams אית'ן הורבאט, באתר FootballDatabase.eu Ethan Horvath naar Club Brugge באתר הרשמי של קלאב ברוז', 3 בינואר 2017 (בהולנדית) FIRST SUMMER SIGNING CHECKS IN באתר הרשמי של נוטינגהאם פורסט, 14 ביולי 2021 (באנגלית) HORVATH JOINS LUTON ON LOAN באתר הרשמי של נוטינגהאם פורסט, 2 ביולי 2022 (באנגלית) Berhalter names 26 player USMNT roster for 2022 FIFA World Cup באתר הרשמי של פדרציית הכדורגל של ארצות הברית, 9 בנובמבר 2022 (באנגלית) BERHALTER SELECTS 26-PLAYER ROSTER TO REPRESENT THE UNITED STATES IN 2024 COPA AMÉRICA באתר US Soccer,‏ 14 ביוני 2024, (באנגלית)
פסגת מיטשל (אנטארקטיקה)

פסגת מיטשל או פסגת מיצ'ל או מיטשל פיק (באנגלית: Mitchell Peak) היא פסגה באזור ארץ מרי בירד שבאנטארקטיקה. הפסגה ממוקמת 24 קילומטרים ממערב לפסגות בירצ'ול, בצד הדרומי של חצי האי גסט. הפסגה התגלתה על ידי אדמירל משנה ריצ'רד בירד, ב-5 בדצמבר 1929, בעת טיסה מעל אזור הפסגה. בירד נתן לפסגה את שמה. בירד קרא לפסגה על שם יו סי. מיטשל (Hugh C. Mitchell), מתמטיקאי מטעם הסקר הגאודיטי הלאומי של ארצות הברית (U.S. Coast and Geodetic Survey) וחבר בוועדת המומחים של הנשיונל ג'יאוגרפיק, ועדה שקבעה כי בירד הגיע אל הקוטב הצפוני ואל הקוטב הדרומי במטוס בשנת 1926 ובשנת 1929, בהתאמה.
רודריגו מוניז

רודריגו מוניז קרבאליו (בפורטוגזית: Rodrigo Muniz Carvalho; נולד ב-4 במאי 2001 בסאו דומינגוס דו פראטה שבברזיל) הוא כדורגלן ברזילאי המשחק בעמדת החלוץ בפולהאם. מוניז גדל במחלקות הנוער של דפורטיבו ברסיל ופלמנגו. הוא החל את הקריירה המקצוענית שלו בפלמנגו ובקוריטיבה. ב-20 באוגוסט 2021 חתם בפולהאם מהפוטבול ליג צ'מפיונשיפ. ב-11 בספטמבר ערך את הופעת הבכורה שלו במועדון, בהפסד 0–1 לבלקפול במסגרת המחזור השישי בליגה לעונת 2021/2022. ב-18 בספטמבר הבקיע את שער הבכורה שלו במועדון, בהפסד 1–2 לרדינג במסגרת המחזור השמיני בליגה. הוא ערך 25 הופעות ליגה והבקיע חמישה שערים בעונה זו, בה העפילה פולהאם לפרמייר ליג. ב-22 באוגוסט 2022 הושאל למידלסברו. מדיה וקבצים בנושא רודריגו מוניז בוויקישיתוף רודריגו מוניז, ברשת החברתית אינסטגרם רודריגו מוניז, באתר Transfermarkt רודריגו מוניז, באתר Soccerway רודריגו מוניז, באתר BDFutbol רודריגו מוניז, באתר WorldFootball.net רודריגו מוניז, באתר FootballDatabase.eu MUNIZ JOINS FULHAM, באתר הרשמי של פולהאם, 20 באוגוסט 2021 (באנגלית)
באפודה דיאקיטה

באפודה דיאקיטה (בצרפתית: Bafodé Diakité; נולד ב-6 בינואר 2001 בטולוז שבצרפת) הוא כדורגלן צרפתי המשחק בעמדת הבלם בקבוצת ליל מליגת העל הצרפתית. דיאקיטה גדל במחלקת הנוער של טולוז. הוא ערך 72 הופעות ליגה במדי הקבוצה הבוגרת של המועדון, במסגרת ליגת העל הצרפתית וליגת המשנה הצרפתית. ב-5 באוגוסט 2022 חתם דיאקיטה על חוזה לארבע עונות בליל מליגת העל הצרפתית. מדיה וקבצים בנושא באפודה דיאקיטה בוויקישיתוף באפודה דיאקיטה, באתר Transfermarkt באפודה דיאקיטה, באתר Soccerway באפודה דיאקיטה, באתר WorldFootball.net באפודה דיאקיטה, באתר FootballDatabase.eu VIDEO. Mercato TFC : l'enfant du club Bafodé Diakité officiellement à Lille באתר La Dépêche, ‏ 5 באוגוסט 2022 (בצרפתית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "באפודה דיאקיטה".
איסחאק עבדולרזאק

איסחאק עבדולרזאק (באנגלית: Ishaq Abdulrazak; נולד ב-5 במאי 2002 בקדונה שבניגריה) הוא כדורגלן ניגרי המשחק בעמדת הקשר בקבוצת אנדרלכט מליגת העל הבלגית. עבדולרזאק נולד בקדונה שבניגריה וגדל באקדמיית יוניטי. בשנת 2020 חתם בנורשפין מליגת העל השוודית. ב-14 ביוני 2020 ערך את הופעת הבכורה שלו במועדון, בניצחון 4-1 על א.י.ק סולנה במסגרת המחזור השני בליגה לעונת 2020. ב-19 ביולי הבקיע את שער הבכורה שלו במועדון, בהפסד 4-2 לסיריוס במסגרת המחזור התשיעי בליגה. בסך הכל ערך 55 הופעות ליגה במדי המועדון, בהן הבקיע שני שערים. ב-20 ביוני 2022 חתם עבדולרזאק על חוזה לארבע עונות באנדרלכט מליגת העל הבלגית. ב-24 ביולי ערך את הופעת הבכורה שלו במועדון, בניצחון 2-0 על אוסנטדה במסגרת המחזור הראשון בליגה לעונת 2022/2023. איסחאק עבדולרזאק, באתר Transfermarkt איסחאק עבדולרזאק, באתר Soccerway איסחאק עבדולרזאק, באתר WorldFootball.net איסחאק עבדולרזאק, באתר FootballDatabase.eu ISHAQ ABDULRAZAK IS A SPORTING BOY באתר הרשמי של אנדרלכט, 20 ביוני 2022 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איסחאק עבדולרזאק".
קינגס קנגווה

קינגס קנגווה (באנגלית: Kings Kangwa; נולד ב-6 באפריל 1999 בקסאמה שבזמביה) הוא כדורגלן זמבי המשחק בעמדת הקשר בקבוצת הפועל באר שבע מליגת העל הישראלית, ובנבחרת זמביה. קנגווה החל את הקריירה המקצוענית שלו בהאפי הארטס, מועדון מלוסקה, בירת זמביה. בחודש נובמבר 2017 חתם בהפועל באר שבע מליגת העל הישראלית, ומספר חודשים לאחר מכן חזר להאפי הארטס. לקראת עונת 2019 חתם בבילדקון מליגת העל הזמבית. ב-10 ביולי 2019 חתם קנגווה בארסנל טולה מליגת העל הרוסית. ב-29 במאי 2022 חתם בהכוכב האדום בלגרד מליגת העל הסרבית. ב-30 ביולי 2024 חתם קנגווה על חוזה לארבע עונות בהפועל באר שבע. קנגווה יחזור לקדנציה שנייה במועדון, לאחר ששיחק בקבוצת הנוער בעונת 2017/2018, החל מעונת 2024/2025 יהיה חלק בקבוצה הבוגרת. ב-9 ביוני 2019 ערך קנגווה את הופעת הבכורה שלו בנבחרת זמביה, בהפסד 2-1 לנבחרת קמרון במשחק ידידות. ב-16 ביוני הבקיע את שער הבכורה שלו בנבחרת, בניצחון 3-2 על נבחרת מרוקו במשחק ידידות. נכלל בסגל נבחרת זמביה לטורניר גביע אפריקה לאומות 2023. אחיו הגדול הוא כדורגלן נבחרת זמביה אוונס קנגווה. מדיה וקבצים בנושא קינגס קנגווה בוויקישיתוף קינגס קנגווה, באתר Transfermarkt קינגס קנגווה, באתר Fussballdaten.de (בגרמנית) קינגס קנגווה, באתר Soccerway קינגס קנגווה, באתר BDFutbol קינגס קנגווה, באתר WorldFootball.net קינגס קנגווה, באתר National Football Teams קינגס קנגווה, באתר FootballDatabase.eu Happy Hearts star signs for Israeli side באתר Zambian Daily Mail, ‏ 21 בנובמבר 2017 (באנגלית) ЛАМЕК БАНДА И КИНГС КАНГВА В "АРСЕНАЛЕ" באתר הרשמי של ארסנל טולה, 10 ביולי 2019 (ברוסית) Кингс Кангва четири године у Звезди! באתר הרשמי של הכוכב האדום בלגרד, 29 במאי 2022 (בסרבית) תבנית:Sport5 תבנית:Sport5 Here’s the final Zambia squad for the #AFCON2023! באתר הרשמי של התאחדות הכדורגל הזמבית, 30 בדצמבר 2023 (באנגלית)
גמל דו-דבשתי

גמל דו-דבשתי הקרוי גם גמל דבשתיים (שם מדעי: Camelus ferus), הוא מין בעל שתי דבשות בסוג גמל, בשונה מהגמל החד-דבשתי, שהוא בעל דבשת אחת. הגמל הדו-דבשתי הוא פרסתן גדול הנפוץ באזורים מדבריים, בעיקר במרכז ובמזרח אסיה. הגמל הדו-דבשתי בוית במונגוליה בידי מספר שבטים מונגולים ויש לו חשיבות כבהמת משא וכמקור לחלב, בשר וצמר. חלק מהחוקרים מתייחסים לגמל המבוית כאל מין עצמאי (Camelus bactrianus). הגמל הדו-דבשתי הוא אחד משני מיני הגמל, שהם סוג אחד מבין שלושה סוגים חיים, ממשפחת הגמליים. עם זאת חלק מהחוקרים מפרידים את הגמל המבוית למין עצמאי, שהם מכנים Camelus bactrianus. הגמל הדו-דבשתי נפוץ בטבע באזור מדבר גובי, אך כבעל חיים מבוית מספר הפרטים ותחום תפוצתו רחב הרבה יותר עד אזור אפגניסטן, שם הוא לעיתים חופף לגמל החד-דבשתי ובשבי יכולה להתרחש גם רביית כלאיים בין מינים אלה. ישנם 1.4 מיליון גמלים דו-דבשתיים מבויתים כיום. אולם, אלה הם כמעט כל הגמלים הדו-דבשתיים הקיימים בעולם. באוקטובר 2002 הוערך כי נותרו רק 950 פרטים בבר. אלה מצויים בצפון מערב סין ומונגוליה והם נמצאים בסכנת הכחדה חמורה. הגמל הדו-דבשתי מגיע לגובה של למעלה מ-2 מטר בדבשותיו ומשקלו הממוצע כ-725 ק"ג. משך חייו של הגמל הדו-דבשתי יכול להגיע ל-50 שנה. הגמל הדו-דבשתי הוא אוכל עשב והוא ניזון מעשבים, עלים ודגנים. הגמל הדו-דבשתי מסוגל לשתות עד 120 ליטר מים בפעם אחת. פיו חזק מאוד, ומאפשר לו לאכול צמחי מדבר קוצניים. כמו הגמל החד-דבשתי, הגמל הדו-דבשתי מותאם היטב להתמודדות בתנאי החום הכבד של המדבר (40°c) ובחול: הוא בעל רגליים רחבות ומרופדות וריפוד עבה בברך ובבית החזה, נחיריים שיכולים להיפתח ולהיסגר, אוזניים שמכוסות בשיער מגן וגבות עבות עם שתי שורות של ריסים ארוכים. פרווה עבה תחת הצמר שומרת על חום הגמל מקור הלילה המדברי ומבודדת מפני החום במהלך היום. בניגוד לגמל החד-דבשתי, הגמל הדו-דבשתי מותאם גם לחיים במקומות קרים ואף קרים ביותר, כמו מדבריות מרכז אסיה בעת החורף. הגמל הדו-דבשתי יכול לשרוד בטמפרטורות נמוכות מאוד עד 40°c- ויכול לאכול קילוגרמים רבים של שלג. עונת הרבייה של הגמל הדו-דבשתי היא בסתיו. במהלך תקופה זו שומרים הזכרים הדומיננטיים על הנאקות (נקבות הגמל) מזכרים אחרים. הם עשויים לנשוך, לירוק ולנסות לשבת על גמלים אחרים. הגיל בו מגיע הגמל הדו-דבשתי לבגרות מינית משתנה והוא נע בדרך כלל בין 3 ל-5 שנים. משך ההיריון 13 חודשים ובסופו נולדים בדרך כלל אחד או שני בכרים. הבכר יכול לעמוד מייד עם לידתו ומסוגל להתחיל ללכת שעות מעטות לאחר הלידה. מעריכים כי הגמל הדו-דבשתי בוית (בנפרד מהגמל החד-דבשתי) בערך בסביבות 2500 לפנה"ס, ככל הנראה באזור צפון איראן או דרום מערב טורקסטן. כבעל חיים מבוית לגמל הדו-דבשתי ישנה חשיבות רבה בעיקר כבהמת משא. האדם מנצל את הגמל לרכיבה, נשיאת משאות, אכילת בשרו, שתיית חלב הנאקה, גז הצמר ואריגתו,כפריט מסחר ונדוניה ושימוש בגללים לבעירה ולדישון. הגמלים הדו-דבשתיים המבויתים המודרניים משמשים כבהמת משא וכמקור לחלב ולבשר, וכן כאטרקציה תיירותית. גמל כלאיים מדיה וקבצים בנושא גמל דו-דבשתי בוויקישיתוף גמל דו-דבשתי, באתר ITIS (באנגלית) גמל דו-דבשתי, באתר NCBI (באנגלית) גמל דו-דבשתי, בבסיס הנתונים ARKive (באנגלית) גמל דו-דבשתי, באתר GBIF (באנגלית) הגמל באתר IUCN (באנגלית) Bactrian camel. Ultimate Ungulate.com מאיפה בא גמל דו-דבשתי?, באתר אנציקלופדיה אאוריקה גמל דו-דבשתי באתר הרשימה האדומה של IUCN Bactrian Camel. Edge of Existence.org
פטרוביץ'

האם התכוונתם ל... אלכסיי פטרוביץ', הצארביץ' של רוסיה אלכסנדר פטרוביץ', דוכס אולדנבורג דראז'ן פטרוביץ' – כדורסלן קרואטי ג'ורג'ה פטרוביץ' (כדורגלן) – כדורגלן סרבי נמניה פטרוביץ' – כדורגלן סרבי פטר הראשון פטרוביץ', שליט מונטנגרו רומן פטרוביץ', נסיך רוסיה
ספרטק טרנבה

מועדון כדורגל ספרטק טרנבה הוא מועדון כדורגל סלובקי מהעיר טרנבה שבמערב סלובקיה. בעונת 2006/2007 משחקת הקבוצה בליגה הבכירה בסלובקיה (הקורגון ליגה). מבחינת הישגים, זהו אחד המועדונים המצליחים ביותר בסלובקיה במבט היסטורי כולל. המועדון הוקם כ"מועדון ספורט טרנבה". לאחר ההפיכה הקומוניסטית הוא נקרא על שם מפעל מתכת חשוב בעיר ובשנת 1952 קיבל המועדון את שמו הנוכחי (ספרטק). תור הזהב של הקבוצה החל בעונת 1966/1967. המאמן אנטון מאלאטינסקי, ששמו נקשר בשם הקבוצה ואצטדיונה נקרא על שמו, הוביל את הקבוצה למקום השלישי בטבלה לאחר שרוב העונה הקבוצה הייתה בראש הטבלה. ההצלחה של הקבוצה ברמה הבינלאומית החלה עם הישג הניצחון בגביע מיטרופה בניצחונות על קבוצות כמו בודפשט הונבד, לאציו ופיורנטינה ובסופו של דבר הביסה את קבוצת אויפשט ההונגרית. בעונת שלאחר מכן הגיעה הקבוצה לתואר הראשון שלה כאשר העפילה עד לחצי גמר גביע אירופה של עונת 1968/1969 בניצחונות על סטיאווה בוקרשט, להדן רייפס וא.א.ק. אתונה אך הפסידה בחצי גמר לאייאקס אמסטרדם במשחק הראשון 0–3 וניצחה במשחק השני 0–2 אך בגלל הפרש שערים אייאקס עלתה לגמר, בו הפסידה למילאן. פעמיים נוספות הגיעה ספרטק טרנבה לרבע הגמר, בעונות 1972/1973 ו-1973/1974. במאי 2022 זכתה בגביע השביעי שלה והראשון לאחר 24 שנים. גביע אירופה חצי גמר - 1969 (הפסידה בחצי גמר לאייאקס אמסטרדם רבע גמר - 1973 (הפסידה ברבע גמר לדרבי קאונטי), 1974 (הפסידה ברבע גמר לאוייפסטי ההונגרית) גביע מיטרופה (מדינות שהיו בעבר חלק מהאימפריה האוסטרו-הונגרית) - 1967 אליפות הליגה הצ'כוסלובקית - 1968, 1969, 1971, 1972, 1973 הגביע הצ'כוסלובקי בכדורגל - 1951, 1967, 1971, 1975, 1986 הגביע הסלובקי בכדורגל - 1971, 1975, 1986, 1991, 1998, 2019, 2022, 2023 הסופר-קאפ הסלובקי - 1998 מדיה וקבצים בנושא ספרטק טרנבה בוויקישיתוף אתר האינטרנט הרשמי של ספרטק טרנבה ספרטק טרנבה, ברשת החברתית פייסבוק פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net
אוגושטו אינאסיו

אוגושטו אינאסיו (בפורטוגזית: Augusto Inácio; נולד ב-30 בינואר 1955) הוא כדורגלן עבר פורטוגלי ששיחק בעמדת המגן השמאלי ומאמן כדורגל. אוגושטו נולד בליסבון. הוא את הקריירה שלו בקבוצת ספורטינג ליסבון, עמה זכה בשתי אליפויות (בעונות 1979/80 ו-1981/82) ובשני גביעים (בעונות 1977/78 ו-1981/82). בשנת 1982 עבר לפורטו עמה זכה בשלוש אליפויות (בעונות 1984/85, 1985/86 ו-1987/88) ובשני גביעים (בעונות 1983/84 ו-1987/88). בעונת 1983/84 הוא הגיע יחד עם פורטו לגמר גביע אירופה למחזיקות גביע, בו הפסידה קבוצתו ליובנטוס בתוצאה 1:2. בעונת 1986/1987 זכה עם קבוצתו בגביע אירופה לאלופות לאחר ניצחון במשחק הגמר בתוצאה 0–2 על ביירן מינכן. לזכותו 25 הופעות בנבחרת פורטוגל והוא נבכל בסגל הנבחרת במסגרת יורו 1984 ומונדיאל 1986. לאחר פרישתו ממשחק פעיל, פנה אינאסיו לקריירת אימון. בשנת 1999 מונה למאמנה של ספורטינג ליסבון אותה הוביל לזכייה באליפות, ובכך הפך לאחד המאמנים הבודדים שרושמים הישג זה הן כמאמן והן כשחקן. פרט לקבוצות בפורטוגל אימן אינאסיו גם ביוון, רומניה, אנגולה, ברזיל, קטר ומצרים. אוגושטו אינאסיו, באתר Transfermarkt אוגושטו אינאסיו, באתר National Football Teams אוגושטו אינאסיו, באתר FootballDatabase.eu פרופיל המאמן, באתר Transfermarkt
Hunter

האם התכוונתם ל... Hunter (שיר של גלנטיס) Hunter (שיר של דיידו)
בולקלובן פרם

בולקלובן פרם (בדנית: Boldklubben Frem ידוע גם כ-Frem,BK Frem או BK Frem Copenhagen; פירושו: מועדון הכדור פרם) הוא מועדון ספורט דני וקבוצת כדורגל שבסיסה בפאתי העיר קופנהגן, ולבי-סונדהנון. הקבוצה כיום משחקת בליגה הדנית השלישית, אולם בעבר הייתה אחת הקבוצות הבולטות בכדורגל הדני כששיחקה בליגת העל הדנית וזכתה בשישה תוארי אליפות הליגה הדנית (בהם זכתה משנת 1923 ועד 1944), ובשני גביעי מדינה דנים בשנים 1956 ו-1978. המועדון נוסד ב-17 ביולי 1886 בשם "Fremskridtsklubbens Cricketklub" (בתרגום: "מועדון הקריקט של מועדון הקידמה") - מועדון קריקט וכדורגל. המועדון היה בתחילתו סניף פוליטי של התאחדות השמאל בקופנהגן. לאחר מכן שינה את שמו ב-9 בדצמבר 1887 ל"Boldklubben Frem" ("מועדון הכדור פרם") והוא אחד ממועדוני הספורט הוותיקים ביותר בדנמרק. בהתחלה, BK Frem התבססה ברובע אוסטרברו שבקופנהגן ושיחקה משחקים ב-"Fælledparken" ("פילדפאקרן"). בשנת 1905, BK Frem עבר לאצטדיון איינהוביין שברובע וסטרברו בקופנהגן, שם בנה המועדון את תדמיתו כמועדון הפועלים. מרגע הקמת ה"טורניר הדני" שהיה בעצם האליפות הארצית בדנמרק לכדורגל ב-1927 ועד 1980, פרם תמיד שיחקה בליגה הבכירה - מלבד העונות 1961 עד 1963. במיוחד בשנות ה-30 ותחילת שנות ה-40, אז המועדון היה בשיאו ודומיננטי בכדורגל הדני וזכה בחמש אליפויות דנמרק בתקופה זו. בשנת 1942 עברה פרם לאצטדיונה הנוכחי ולבי אידראטספארק שנמצא בולבי-סונדהנון בקופנהגן. עם זאת הקבוצה עדיין שיחקה את משחקי הבית שלה בפארק הספורט קופנהגן עד שהיציעים הראשונים בפארק הספורט ולבי היו מוכנים ב-1965. מאז תום מלחמת העולם השנייה, לא הצליחה הקבוצה לזכות בתואר האליפות הדני, אך חמש פעמים סיימה הקבוצה כסגנית האלופה. ב-1976, פרם איבדה את המקום הראשון ואת תואר האליפות ביום המשחק האחרון בגלל תוצאת 0-0 בלבד מול נסטבד. המועדון זכה לראשונה בטורניר הגביע הדני ב-1956, בו הביסה את אקדמיסק בולקלוב 1-0 בגמר. בשנת 1978, פרם זכתה בגביע האחרון של המועדון עם ניצחון בגמר הגביע על פני שלושה משחקים מול אסביירג. בשנת 1981 הגיעה פרם לגמר, אך הפסידה לויילה. ב-1988, פרם עלתה לליגת העל הדנית והייתה לסגנית האלופה בעונת 1991/1992. אולם בשנה שלאחר מכן, המועדון ירד שוב ליגה ובמקביל הוכרז כפושט רגל, מה שפירושו היה ירידה כפויה לדנמרק-סריין (הליגה הרביעית). ב-2003 חזרה פרם לליגת העל לעונה אחת. ב-2010, אחרי כמה שנים של בעיות כלכליות, הכריזה פרם על פשיטת רגל פעם נוספת והורדה לליגות הנמוכות, שם היא נמצאת מאז. ליגת העל הדנית (6 אליפויות): 1922/1923, 1930/1931, 1932/1933, 1935/1936, 1940/1941, 1943/1944 סגנית האלופה (9 פעמים): 1930, 1935, 1937, 1938, 1948, 1958, 1966, 1967, 1976. הגביע הדני: 2 זכיות 1956, 1978 מדיה וקבצים בנושא בולקלובן פרם בוויקישיתוף אתר האינטרנט הרשמי של בולקלובן פרם (בדנית) פרופיל, באתר Transfermarkt פרופיל, באתר FootballDatabase.eu ערך זה הוא קצרמר בנושא מועדוני כדורגל ובנושא דנמרק. אתם מוזמנים לתרום לוויקיפדיה ולהרחיב אותו.
בית הנבחרים של טקסס

בית הנבחרים של טקסס (באנגלית: Texas House of Representatives) הוא הבית התחתון של בית המחוקקים במדינת טקסס שבארצות הברית. בבית הנבחרים חברים 150 נציגים, המייצגים כל אחד כ-167,637 איש – נכון למפקד האוכלוסין של ארצות הברית שנערך בשנת 2010. בית הנבחרים המדינתי מתכנס בקפיטול מדינת טקסס השוכן בעיר הבירה אוסטין. בית הנבחרים של טקסס מתכנס בישיבה רגילה במשך כחמישה חודשים מדי שנה. התכנסויות רגילות מתחילות בצהריים ביום שלישי השני בחודש ינואר של שנים אי-זוגיות ועשויות להימשך לא יותר מ-140 יום, ומסתיימות במהלך השבוע האחרון של מאי או השבוע הראשון של יוני. מושבים מיוחדים מתכנסים בהוראת מושל טקסס ועשויים להימשך עד חודש ימים. חבר בבית הנבחרים המדינתי חייב להיות אזרח ארצות הברית, חייב להיות רשום בפנקס הבוחרים המדינתי ולהיות בן 21 לפחות. עליו להיות תושב המדינה במשך שנתיים טרם הבחירות, ובמשך שנה להיות תושב המחוז בו מתמודד. יושב ראש בית הנבחרים של טקסס הוא "הפקיד הממונה" (Presiding Officer) והחבר הבכיר ביותר בבית הנבחרים המדינתי. תפקידיו של יושב הראש כוללים שמירה על הסדר בתוך בית הנבחרים, הכרה בחברי הבית במהלך דיון, פסיקה בעניינים פרוצדורליים, מינוי חברים לוועדות השונות ושליחת הצעות חוק לבדיקה בוועדה הרלוונטית להן. במקביל, קיים תפקידו של יושב ראש בית הנבחרים הזמני (Speaker pro tempore) – משרה שבעיקרה היא טקסית, אך לפי מסורת ארוכת-שנים מי שמאייש אותה הוא מנהל את הדיונים בבית הנבחרים במהלך בחינת הצעות חוק. בניגוד לבתי מחוקקים אחרים במדינות ארצות הברית, כללי בית הנבחרים אינם מכירים באורח רשמי במנהיג רוב ובמנהיג מיעוט. המנהיגים הבלתי-רשמיים של הסיעות בבית הנבחרים הם יו"ר הסיעה הרפובליקנית ומנהיג הסיעה הדמוקרטית, ושניהם נבחרים בידי חברי סיעתם. אתר האינטרנט הרשמי של בית הנבחרים של טקסס (באנגלית) בית הנבחרים של טקסס, ברשת החברתית אקס (טוויטר) בית הנבחרים של טקסס, ברשת החברתית אקס (טוויטר) About Us — Texas House of Representatives, באתר בית הנבחרים של טקסס (באנגלית)
א.ס. טרנצ'ין

מוֹעֲדוֹן הַכַּדּוּרֶגֶל א.ס. טְרֶנְצִ'ין (בסלובקית: Futbalový Klub AS Trenčín) הוא מועדון כדורגל סלובקי מהעיר טרנצ'ין המשחק בליגת העל הסלובקית. המועדון נוסד בשנת 1992 תחת השם TJ Ozeta Dukla Trenčín (אגודת החינון הגופני אוזטה דוקלה טרנצ'ין) והחל את דרכו בליגה הצ'כוסלובקית השלישית. בהמשך התאחד המועדון עם TTS טרנצ'ין. המועדון שיחק במשך שלוש עונות בליגה הסלובקית השנייה, ומשנת 1997 הוא משחק בליגת העל. בעונת 2014/2015 השלים המועדון דאבל, כאשר זכה בפעם הראשונה בתולדותיו באליפות סלובקיה ובגביע הסלובקי. בעונת 2015/2016 זכתה הקבוצה בדאבל שני ברציפות. במוקדמות הליגה האירופית של עונת 2017/2018 טרנצ'ין פגשה את בני יהודה תל אביב בסיבוב השני, הפסידה לה 3:1 בסיכום שני המשחקים והודחה מהטורניר. מדיה וקבצים בנושא א.ס. טרנצ'ין בוויקישיתוף אתר האינטרנט הרשמי של א.ס. טרנצ'ין א.ס. טרנצ'ין, ברשת החברתית פייסבוק א.ס. טרנצ'ין, סרטונים בערוץ היוטיוב פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu ערך זה הוא קצרמר בנושא מועדוני כדורגל. אתם מוזמנים לתרום לוויקיפדיה ולהרחיב אותו.
קסטרו אורדיאלס

קסטרו אורדיאלס (בספרדית: Castro Urdiales) היא עיר נמל בצפון ספרד, בקהילה האוטונומית של קנטבריה, הממוקמת על מפרץ ביסקאיה. קסטרו אורדיאלס היא עיר מודרנית, על אף שהטירה שלה והכנסייה הקהילתית בסגנון גותי של סנטה מריה דה לה אסונסיון, מתוארכים לימי הביניים. ענפי התעשייה העיקריים שלה הם תיירות, דיג ושימורי דגים, במיוחד סרדינים ואנשובי. מפעלי שימור האנשובי לולין ולה קסטרניה משמשים תזכורת לקרבתה של העיירה לענף זה ולקרבתה לים. למרות שמספר האנשים הרשומים בעיירה הוא בסביבות 32,000, אוכלוסיית הקיץ יכולה להכפיל או אפילו לשלש את הנתון הזה. העיירה פופולרית בגלל החופים והנמל שלה. קסטרו אורדיאלס נקראה במקור Portus Amanum. בשנת 74 לספירה הוקמה מושבה רומית תחת השם פלביובריגה, בתקופת שלטונו של הקיסר אספסיאנוס. ככל הנראה היא הוקמה כדי לכרות את הברזל באזור. בשנת 1163 העיר קסטרו אורדיאלס קיבלה את האמנה העירונית שלה. היא שכנה בקצה המערבי של קו החוף של נווארה עד שנת 1200, אז פלש אלפונסו השמיני מקסטיליה אל הממלכה. קסטרו אורדיאלס נהנתה ממיקומה בצומת דרכים בסחר בין צפון אירופה לקסטיליה. עד המאה ה-18, העיר ניסתה שוב ושוב להתאגד מחדש בביסקאיה, אך ניסיונותיה נתקלו בסירוב של בילבאו בטענה שהיא יכולה להטות את הכף מול מאזן הסחר שלה. העיר נהרסה על ידי הצרפתים ב-1813, אך נבנתה מחדש והתבצרה במהירות. העלייה המהירה באוכלוסייה ובשגשוגה נובעת מההתפתחות המוגברת של כריית ברזל ופעילות הרכבת שהתרחשה לאחר 1879. המתחם הידוע גם בשם Puebla Vieja, קיים מימי הביניים והוא ממוקם ליד הים. הוא הוכרז כאתר היסטורי בשנת 1978. כנסיית סנטה מריה דה לה אסונסיון בנויה בסגנון גותי. היא נבנתה תחת חסותו של המלך אלפונסו השמיני מקסטיליה במאה ה-13 (אם כי בנייתה הושלמה במאה ה-15). הוכרזה כאנדרטה לאומית בשנת 1931. אייר-סור-ל'אדור, צרפת בו קראה, רפובליקת סהרה הערבית הדמוקרטית מיג'ק, רפובליקת סהרה הערבית הדמוקרטית חרס דה לה פרונטרה, ספרד מדיה וקבצים בנושא קסטרו אורדיאלס בוויקישיתוף אתר האינטרנט הרשמי של קסטרו אורדיאלס "Archived copy". אורכב מ-המקור ב-2008-05-12. נבדק ב-2008-06-02. {{cite web}}: (עזרה)